**Referat styremøte Follo og Østfold Elghundklubb**

**29.04.2024**

**Sted:** Henning Holtet

**Til stede:** Henning Holtet, Svein Kristiansen, Pål Oraug,

Gjermund Bønøgård, Jan Anders Hansen, Lasse Englund og Jørn Ragnvald Skullerud.

Ikke møtt: Willy Grøntvedt, Jan Birger Holth og Line Olsen

**Sak 15/24: Godkjenning av innkalling**

Ingen kommentarer til innkallingen. Innkallingen godkjennes.

**Vedtak:**Innkalling godkjennes.

**Sak 16/24: Referat fra siste styremøte**

Ingen kommentarer til selve referatet.

**Vedtak:**

Referat godkjennes.

**Sak 17/24: Orientering fra RS 2024**

RS gikk greit. Nytt fagprogram med Aninova ble godkjent/vedtatt å gå videre med. Konsekvens noe forhøyet kontingent. Ble lagt frem og et godt hjelpemiddel for avl mm. Forslaget på RS om tannbevis ble ikke vedtatt.

**Vedtak:**

Saker fra RS 2024 tas til orientering av styret.

**Sak 18/24: Grense mellom FOEHK og Oslo Områdets Elghundklubb**

På RS, sak 17-24 i 2024 var det fremmet en sak for avklaring av grensene mellom FOEHK og Oslo Områdets Elghundklubb. Saken dreier seg om grense området mellom klubbene. Forbundet har et vedtak fra forbundsstyret som er signert og lagt ut offentlig som regulerer dette forholdet. Oslo Områdets Elghundklubb er uenig og mener det er et annet dokument som viser at grensene som nå hører til FOEHK tilhører Oslo området. FOEHK har lagd et brev (opplest i møtet), signert av styreleder som sendes forbundet, med hensikt av at eventuelle uklarheter avklares av Forbundsstyret i Norsk Elghundklubb, og at eventuelt deres lov og kontrollkomite behandler saken videre. Det er viktig at en slik uavklart sak håndteres av uavhengig part slik at saken kan lukkes en gang for alle.

**Vedtak:**

Brev sendes Forbundsstyret i Norsk Elghund omgående. Styret stiller seg enstemmig bak brevet som sendes Forbundsstyret.

**Sak 19/24: Klubbkveld/Medlemskveld elgforvaltning**

Dag Bakka er kontaktet etter forrige styremøte. Redaktør i elghundbladet og bladet jakt. Todelt foredrag/klubbkveld: 1. Fokus på elgforvaltning og 2. Ettersøk og ansvar. Det ble snakket løst om en dag i juni. Primært en kveld på en ukedag. Jan Birger sjekker opp nærmere om muligheter. Sted sjekkes når vi har nærmere forslag til dato, Slettemoen, Bamserudlåven og Bøndenes hus i Degnes er aktuelle steder å være. Gjermund følger opp med Jan Birger og avtaler dato for gjennomføringen av klubbkvelden.

**Sak 20/24: Status komiteledere**

Spor – blod og ferskspor:

Blodsporkurs pågår med 30 deltagere. Rekorddeltagelse.

Har beregnet utifra kurset at det blir ca 80 prøver. Foreløpig fått påmelding på 13 blodsporprøver, hvorav 5 er gått (8 på vent). Noen var påmeldt i fjor som skal gås i år, Henning har egen oversikt over dette.

Fersksporkurs. 4 påmeldt, 2 er gått. De som gjenstår overføres til prøver i juli. 3 påmeldinger er direkteregistrert i juli.

Båndhund:

Båndhundkurs gjennomført i april 2024. 12 påmeldte, 7 hunder. Det er meldt på 2 to dagersprøver og 6 endagersprøver på båndhund i juli.

Klubbkamp 2024 for løshund. Forslag inneværende år er å endre klubbkamp inneværende år til en 3-årig rulling og klubbkamp mellom FOEHK, Hedmark Elghundklubb og Oslo Områdets Elghundklubb. Lasse sjekker opp dette nærmere og melder tilbake på neste styremøte.

Løshund:

Rolig periode nå. 4 påmeldinger er kommet til uttaksprøven på NM løshund som gjennomføres tidlig i høst.

Utstilling:

Line deltok ikke i møtet men Henning orienterte etter e-post og telefonkorrespondanse før og under møtet. Påmeldte 58 p.t, utvidet påmeldingsfrist til 5 mai. Linda Marie Lien som er dommer på utstillingen i mai har p.t. ikke godkjent annet enn NEG, NES og Jamthund. Kareler og laika rasene har hun p.t ikke godkjenning på. Line sjekker nærmere og prøver å løse dette med ny dommer. Henning/Gjermund følger opp videre.

**Sak 21/24: Økonomi**

Ca 500.000 på konto. Utbetaling til løshundprøver som ikke ble gjennomført er refundert. 2 utlegg er ikke oppgjort men ellers er ting stort sett ajour.

Momskompensasjon må legges inn før sommeren. Følges opp videre av Svein. Åpnes opp for registrering i juni/juli.

**Sak 22/24: Annet/Eventuelt:**

**Interjakt Rakkestad** (punkt fra forrige møte)Jan Anders har fått henvendelse om samarbeid med Interjakt i Rakkestad. Evt sponse litt på utstilling og ha møte med oss.

**Neste møte:**

Mandag 24.juni kl 18:30 hos Henning Holtet.

Referent Pål Oraug

29.04.2024